《游楼云湖禅室赠日东圭上人得心字》
明代·林鸿

东海到来日，西山始布金。
构云天路上，标月夜湖心。
问偈逢樵客，忘机狎野禽。
寥寥尘想绝，相对坐柽阴。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。